Windheim (Hafenlohr)

Windheim is a Ortstei vo da boarischn Gmoa Hafenlohr im untafränkischn Landkroas Moa-Spessart. Geografie Log Windheim liagt in da Planungsregion Wiazburg. Da topographisch hechste Punkt vom Ortstei befindt si auf 319 m ü. NHN (Log) boa de Hagspitzen, da niedrigste liagt in de Hafenlohr auf 153 m ü. NHN (Log). Nebn am Ort Windheim bestät da Ortstei no aus de Ortn Bahnbrückenmühle und Torhaus Breitfurt auf da Gemarkung vom Keanort sowia aus de Ortn vo da Gemarkung Fürstlich Löwensteinscher Park (Hafenlohr) Diana, Einsiedel, Hubertushöhe und Lindenfurterhof. Nochbargemarkunga Nochbargemarkunga im Uahzoagasinn im Noadn ofongend san Bergrothenfels, Hafenlohr, Esselbach, Fürstlich Löwensteinscher Park und Fürstlich Löwensteinscher Park (Hafenlohr). Gewässa Da Wachenbach mindd om estlichn Oatsrond in de Hafenlohr. Gschicht Vamutli is Windheim im Spessart an da Hafenlohr ums Joar 1000 entstondn und woar wia de Orte Marienbrunn und Einsiedel a Neustadter Klostahof. De easchte urkundliche Eawähnung vo Windheim is im Joar 1342 eafoigt ois a "Heinrich vo Windawe" ois Priesta in Rothenfels benennt is. Windheim hod zua Stod Rothenfels gheat, bis es 1822 sejbstständige Gmoa worn is. Bedingt duach de Gebietsreform is da Ort am 1. Jenna 1974 noch Hafenlohr eihgmoant worn. Om 1. Jenna 2018 hod Windheim 467 Eihwohna ghod. Noma Etymologie Sein Noma hod Windheim vom oidhochdeitschn "Wunne" oda "Wünne", wos so vui wia Weide bedeit, de 's im Toi vo Hafenlohr reichli gem hod. De Heakunft vom Ortsnoma klingt in da Dialektbezeichnung "Winne" no recht deitli o. Friachare Schreibweisn Friachare Schreibweisn vom Ort aus diversn historischn Koartn und Urkundn: 1342 Windawe 1502 Winda 1699 Wyndaw 1706 Wintheimb Religion Windheim is katholisch pregd. De Kuratie St. Cyriakus bfindd se in da Pforreingmoaschoft Sankt Laurentius om Spessart, Marktheidenfeld. Im Netz Stichwort "Windheim" auf www.hafenlohr.de Ortsansicht Beleg